पाएं अपने शहर की ताज़ा ख़बरें और फ्री ई-पेपरडाउनलोड करें
मोबाइल फोन की चोरी कर फरार होने वाले शातिर चोर को क्राइम ब्रांच ने गिरफ्तार किया। उसके पास से पुलिस ने चोरी के पांच मोबाइल सहित 47 हजार 500 रुपए का माल जब्त किया। क्राइम ब्रांच के अधिकारियों ने बताया कि रात के समय घर की खुली खिड़की से हाथ डालकर मोबाइल फोन चोरी कर फरार होने वाला शातिर चोर मान दरवाजा स्थित फायर स्टेशन के सामने ब्रिज के नीचे खड़ा है। सूचना के आधार पर पुलिस टीम ने उस जगह पर दबिश देकर आरोपी को गिरफ्तार किया।
पूछताछ करने पर आरोपी ने अपना नाम बालापीर दरगाह निवासी मोईन उर्फ कालू अफजल शेख बताया। पुलिस ने चोरी के पांच मोबाइल सहित 47 हजार 500 रुपए का माल जब्त किया। मोबाइल के बारे में की गई पूछताछ में अभियुक्त ने सलाबतपुरा, कतारगाम तथा सचिन जीआईडीसी थाना क्षेत्र की सीमा के अलग-अलग मकान से चोरी करने की बात कबूल किया हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn